《题伦樾溪秀野亭三首 其二》
明代·王渐逵

杜陵韦曲名家旧，六脉三城胜地同。玉蕊烛生青海峤，瑶池元在紫霞宫。

花边孔雀来朝日，叶底黄鹂共唤风。一幅淡烟图画里，欲从何处问玄工。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。